Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 460

b) Fiúk: 30 s, 45 s, 60 s. • Helyzetérzékelés: A próbázó tanuló talajszőnyeg előtt áll, amelyre krétával egy 80 cm széles folyosót rajzoltunk. A gyakorlatot ebben a folyosóban kell végrehajtani. Ereszkedés guggolótámaszba, majd gurulóátfordulás előre guggolótámaszba. Felugrás félfordulattal balra és ereszkedéssel guggolótámaszba, gurulóátfordulás hátra. Ismét felugrás, leérkezés, és visszafelé haladva megismétli az előre és hátra gurulóátfordulást, de most jobbra végezve a félfordulatot. A fordulatoknál ki kell egyenesedni és a lábaknak el kell hagyniuk a talajt. A végrehajtás idejét mérjük másodperces pontossággal. Egy előzetes próba után egy értékelt kísérlet tehető. A folyosót határoló vonalak érintése, illetőleg az abból való kilépés 1 s hozzáadásával jár. A teszt végrehajtása a térben való tájékozódást igényli, nehezített feltételek között, miközben igénybe veszi az egyensúlyozás szervét és a hozzá kapcsolódó képességet. • Szlalomfutás: A rajtvonalra merőlegesen, attól 5, 10, 15 méterre kell elhelyezni egy-egy tömöttlabdát. A próbázó hullámvonalban futva kerülje el az első két medicinlabdát, majd megkerülve a harmadik labdát, hullámvonalban haladva fusson vissza és haladjon át a rajtvonalon. Célszerű az első labdát balkéz felől kerülni. • Szlalom-labdavezetés kézzel és lábbal: Labdavezetésnél az előzőekben leírt pályán kell vezetni a labdát, próbaként előbb kézzel, majd lábbal. Célba érkezéskor meg kell fogni, illetve lábbal meg kell állítani a labdát. Mindhárom próbánál két-két kísérlet tehető. A jobbik eredményt kell feljegyezni 0,1 s-os pontossággal. Megjegyzés: A szlalomfutást, a szlalom-labdavezetést kézzel és lábbal próbákat célszerű együtt bemutatni, hiszen ugyanazt a pályát kell különböző nehézségi fokon teljesíteni a próbázónak. • Célba dobás: A próbázó dobóvonal mögött áll fel, az attól 8 méterre elhelyezett, rövidebb élére állított, a borított részével a célzó felé néző zsámollyal szemben. Kislabdával öt egykezes felső dobást hajt végre a zsámolya. Érvényes találatnak az számít, ha a kislabda közvetlen találattal (gurulás, földre pattanás nélkül) érinti a zsámoly borított felületét. Az érvényes találatok számát kell feljegyezni. • Labdahordás: Az indulóvonal előtt lehelyezett zsámoly mellett áll a próbázó. Tőle 10 és 15 méterre, egyvonalban további két zsámolyt helyeztünk el. A két kihelyezett zsámolyon egy-egy kislabda van. Rajtjelre a próbázó elfut az első – 10 méterre levő – zsámolyhoz, felkapja a rajta levő kislabdát és visszaviszi a rajtvonalnál levő zsámolyhoz, arra leteszi, elfut a második – távolabbi – zsámolyhoz, felkapja az ott levő labdát, és azzal visszafut az indulóvonalhoz. Lehelyezi a vonalnál a hozott labdát, falkapja az ott levő másik labdát, elviszi az első zsámolyra, majd visszajön a másik labdáért és azt kiviszi a távolabbi, második zsámolyhoz. Ott lehelyezi a labdát, és visszafutva áthalad a célvonalon. A próbázó egy kísérletet tehet. Eredményét 0,1 s-os pontossággal jegyezük fel. A teszt a fürgeséget méri, amelyet úgy értelmezhetünk, hogy annak birtokában egy mozgásos feladatot kellő 2009/72. szám „ügyességgel” és gyorsasággal old meg a vizsgált személy. Ebben a tesztben az ér el jó eredményt, aki kellően gyors és rendelkezik a mozgásátállítás képességével. Ebben a feladatban a mozgásátállítás a mozgás lefékezését, majd felgyorsítását igényli. • Markolóerő: A próbázó rugós személymérleget tart maga előtt. Karjait enyhén hajlítva, mellső rézsútos mélytartásban tartva mindkét kézzel átfogja a mérleg oldalát, hogy szorítását a mutató kijelezze. Maximális szorításra kell törekednie. 5-10 sec kivárást követően újra kísérletet tehet. Az eredmény kg-os pontossággal kerül a jegyzőkönyvbe. Megjegyzés: A felsorolt motoros próbák és a hozzájuk tartozó teljesítmény értékek csak bő kínálatot jelentenek, amelyikből ki-ki tetszése és körülményei szerint válogathat. Tesztek Lányok Fiúk

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes